กฎกระทรวงการอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท 4 พ.ศ. 2567
วันที่ประกาศ: 2024-09-04

content: กฎกระทรวง การอนุญาตผลิต นำเข้า ส่งออก จำหน่าย หรือมีไว้ในครอบครอง ยาเสพติดให้โทษในประเภท ๔ พ.ศ. ๒๕๖๗
content: อาศัยอำนาจตามความในมาตรา ๒๔ วรรคสอง แห่งพระราชบัญญัติให้ใช้ประมวลกฎหมายยาเสพติด พ.ศ. ๒๕๖๔ และมาตรา ๑๘ วรรคหนึ่ง มาตรา ๓๔ วรรคสาม มาตรา ๓๕ วรรคสาม มาตรา ๓๖ และมาตรา ๓๗ วรรคหนึ่ง แห่งประมวลกฎหมายยาเสพติด รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิก (๑) ข้อ ๒ (๗) (๘) (๙) (๑๐) (๑๕) และ (๑๘) แห่งกฎกระทรวงกำหนดค่าธรรมเนียมสำหรับผู้รับอนุญาตตามกฎหมายว่าด้วยยาเสพติดให้โทษ พ.ศ. ๒๕๔๗ เฉพาะในส่วนที่เกี่ยวกับการกำหนดค่าธรรมเนียมใบอนุญาตผลิต นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔
sectionNo: 2
content: และใบแทนและการต่ออายุใบอนุญาตดังกล่าว (๒) ข้อ ๓ (๑) แห่งกฎกระทรวงกำหนดค่าธรรมเนียมสำหรับผู้รับอนุญาตตามกฎหมายว่าด้วยยาเสพติดให้โทษ พ.ศ. ๒๕๔๗ ซึ่งแก้ไขเพิ่มเติมโดยกฎกระทรวงกำหนดค่าธรรมเนียมสำหรับผู้รับอนุญาตตามกฎหมายว่าด้วยยาเสพติดให้โทษ (ฉบับที่ ๒) พ.ศ. ๒๕๕๒
sectionNo: 2
content: เฉพาะในส่วนที่เกี่ยวกับการยกเว้นค่าธรรมเนียมซึ่งยาเสพติดให้โทษในประเภท ๔ (๓) กฎกระทรวงการขออนุญาตและการอนุญาตผลิต จำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔ หรือในประเภท ๕ พ.ศ. ๒๕๕๙ เฉพาะในส่วนที่เกี่ยวกับยาเสพติดให้โทษในประเภท ๔
sectionNo: 3
content: ข้อ ๓ ในกฎกระทรวงนี้ “คณะกรรมการ” หมายความว่า คณะกรรมการควบคุมยาเสพติด “รัฐมนตรี” หมายความว่า รัฐมนตรีว่าการกระทรวงสาธารณสุข
sectionNo: 1
content: หมวด ๑ บททั่วไป
sectionNo: 4
content: ข้อ ๔ การยื่นคำขอ การแจ้ง หรือการติดต่อใด ๆ และการออกเอกสารหลักฐานต่าง ๆ รวมทั้งใบอนุญาตและใบแทนใบอนุญาต ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ สำนักงาน อย. กระทรวงสาธารณสุข
sectionNo: 4
content: หรือสถานที่อื่นตามที่เลขาธิการ อย. กำหนด โดยประกาศในราชกิจจานุเบกษา
sectionNo: 5
content: ข้อ ๕ คำขอ ใบอนุญาต และใบแทนใบอนุญาตตามกฎกระทรวงนี้ ให้เป็นไปตามแบบที่เลขาธิการ อย. กำหนดโดยประกาศในราชกิจจานุเบกษา
sectionNo: 2
content: หมวด ๒ การขออนุญาตและการออกใบอนุญาต
sectionNo: 6
content: ข้อ ๖ การอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๔ ให้ทำได้เฉพาะตามวัตถุประสงค์ ดังต่อไปนี้ (๑) เพื่อประโยชน์ของทางราชการในการป้องกันและปราบปรามการกระทำความผิดเกี่ยวกับยาเสพติดหรือความร่วมมือระหว่างประเทศในกรณีจำเป็นเร่งด่วน (๒) เพื่อการศึกษาวิจัย
sectionNo: 6
content: หรือเพื่อประโยชน์ในทางการแพทย์ วิทยาศาสตร์ หรืออุตสาหกรรม (๓) เพื่อใช้เป็นสารมาตรฐานในการตรวจวิเคราะห์ในปริมาณเล็กน้อย
sectionNo: 7
content: ข้อ ๗ ให้รัฐมนตรีพิจารณาอนุญาตนำเข้า ส่งออก หรือมีไว้ในครอบครองยาเสพติดให้โทษในประเภท ๔ ตามข้อ ๖ (๑) ได้ เมื่อผู้ขออนุญาตเป็นหน่วยงานของรัฐที่เป็นนิติบุคคลหรือสภากาชาดไทย
sectionNo: 8
content: ข้อ ๘ ให้รัฐมนตรีโดยการเสนอแนะของคณะกรรมการพิจารณาอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๔ ตามข้อ ๖ (๒) ได้ เมื่อผู้ขออนุญาตเป็น (๑) นิติบุคคลตามกฎหมายไทย (๒) หน่วยงานของรัฐที่เป็นนิติบุคคล (๓) สภากาชาดไทย
sectionNo: 8
content: การอนุญาตจำหน่ายตามวรรคหนึ่งให้กระทำได้เฉพาะเพื่อประโยชน์ในทางการแพทย์ วิทยาศาสตร์ หรืออุตสาหกรรม กรณีผู้รับอนุญาตผลิต นำเข้า ส่งออก หรือมีไว้ในครอบครองยาเสพติดให้โทษในประเภท ๔ จะเลิกกิจการหรือไม่ประสงค์จะดำเนินการตามที่ได้รับอนุญาตต่อไป
sectionNo: 9
content: ข้อ ๙ ให้ผู้อนุญาตพิจารณาอนุญาตนำเข้า ส่งออก หรือมีไว้ในครอบครองยาเสพติดให้โทษในประเภท ๔ ตามข้อ ๖ (๓) ได้ เมื่อผู้ขออนุญาตเป็น (๑) นิติบุคคลตามกฎหมายไทย (๒) หน่วยงานของรัฐที่เป็นนิติบุคคล (๓) สภากาชาดไทย
sectionNo: 10
content: ข้อ ๑๐ ผู้ขออนุญาตนำเข้า ส่งออก หรือมีไว้ในครอบครองยาเสพติดให้โทษในประเภท ๔ ตามข้อ ๗ ต้องยื่นคำขอรับใบอนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) เอกสารหรือหลักฐานแสดงการเป็นนิติบุคคล และหน้าที่และอำนาจตามกฎหมาย (๒) หนังสือมอบอำนาจให้เป็นผู้ดำเนินการในใบอนุญาตที่ติดอากรแสตมป์แล้ว
sectionNo: 10
content: พร้อมทั้งระบุเลขประจำตัวประชาชนของผู้แทนนิติบุคคลที่มอบอำนาจและของผู้รับมอบอำนาจ ซึ่งยินยอมให้เข้าถึงข้อมูลดังกล่าวของบุคคลนั้น (๓) ชื่อและจำนวนหรือปริมาณ และรายละเอียดเกี่ยวกับยาเสพติดให้โทษในประเภท ๔ ที่ขออนุญาต (๔) ชื่อและที่ตั้งของสถานที่ทำการของผู้ผลิตหรือผู้ส่งออกยาเสพติดให้โทษในประเภท ๔ นั้น
sectionNo: 10
content: กรณีขออนุญาตนำเข้า (๕) ใบอนุญาตนำเข้าหรือหนังสือรับรองซึ่งออกโดยหน่วยงานของรัฐของประเทศปลายทางผู้รับยาเสพติดให้โทษในประเภท ๔ นั้น ที่แสดงความจำนงขอให้ส่งยาเสพติดให้โทษในประเภท ๔ ไปยังประเทศนั้น กรณีขออนุญาตส่งออก (๖) ชื่อ ที่อยู่ และแผนที่แสดงที่ตั้งของสถานที่เก็บยาเสพติดให้โทษในประเภท ๔
sectionNo: 11
content: ข้อ ๑๑ ผู้ขออนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๔ ตามข้อ ๘ ต้องยื่นคำขอรับใบอนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) กรณีผู้ขออนุญาตเป็นนิติบุคคล ต้องยื่นข้อมูล เอกสาร หรือหลักฐาน ดังต่อไปนี้ (ก) ชื่อและเลขทะเบียนนิติบุคคล (ข)
sectionNo: 11
content: หนังสือแสดงว่าผู้ยื่นขออนุญาตเป็นผู้แทนของนิติบุคคลหรือผู้มีอำนาจทำการแทนนิติบุคคล โดยระบุเลขประจำตัวประชาชนหรือเลขที่หนังสือเดินทางและใบอนุญาตทำงานของบุคคลดังกล่าวซึ่งยินยอมให้เข้าถึงข้อมูลดังกล่าวของบุคคลนั้น และในกรณีที่มอบอำนาจให้ผู้อื่นดำเนินการแทน
sectionNo: 11
content: ต้องมีหนังสือมอบอำนาจให้เป็นผู้ดำเนินการในใบอนุญาตที่ติดอากรแสตมป์แล้ว พร้อมทั้งระบุเลขประจำตัวประชาชนหรือเลขที่หนังสือเดินทางและใบอนุญาตทำงานของผู้แทนนิติบุคคลที่มอบอำนาจและของผู้รับมอบอำนาจซึ่งยินยอมให้เข้าถึงข้อมูลดังกล่าวของบุคคลนั้น (ค)
sectionNo: 11
content: หนังสือมอบหมายให้บุคคลเป็นผู้ดำเนินกิจการของนิติบุคคลผู้ขอรับใบอนุญาต (๒) กรณีผู้ขออนุญาตเป็นหน่วยงานของรัฐหรือสภากาชาดไทย ต้องยื่นข้อมูล เอกสาร หรือหลักฐาน ดังต่อไปนี้ (ก) เอกสารหรือหลักฐานแสดงการเป็นนิติบุคคล และหน้าที่และอำนาจตามกฎหมาย (ข)
sectionNo: 11
content: หนังสือมอบอำนาจให้เป็นผู้ดำเนินการในใบอนุญาตที่ติดอากรแสตมป์แล้ว พร้อมทั้งระบุเลขประจำตัวประชาชนของผู้แทนนิติบุคคลที่มอบอำนาจและของผู้รับมอบอำนาจซึ่งยินยอมให้เข้าถึงข้อมูลดังกล่าวของบุคคลนั้น (๓) ชื่อและจำนวนหรือปริมาณ และรายละเอียดเกี่ยวกับยาเสพติดให้โทษในประเภท ๔ ที่ขออนุญาต (๔) ชื่อ ที่อยู่
sectionNo: 11
content: และแผนที่แสดงที่ตั้งของสถานที่เก็บยาเสพติดให้โทษในประเภท ๔ (๕) กรณีเพื่อการศึกษาวิจัย ให้ยื่นโครงการศึกษาวิจัยซึ่งระบุชื่อ จำนวนหรือปริมาณ และรายละเอียดเกี่ยวกับยาเสพติดให้โทษในประเภท ๔ รวมทั้งกระบวนการที่เกี่ยวข้องกับการผลิตหรือการนำเข้า และมาตรการการป้องกันการรั่วไหลและการนำไปใช้ในทางที่ผิด
sectionNo: 11
content: ภายใต้โครงการศึกษาวิจัยดังกล่าว และในกรณีที่เป็นการศึกษาวิจัยในมนุษย์ ให้แนบหลักฐานการผ่านความเห็นชอบของคณะกรรมการพิจารณาจริยธรรมที่เลขาธิการ อย. ประกาศกำหนด
sectionNo: 11
content: หรือกรณีที่เป็นการดำเนินการต่อสัตว์เพื่องานทางวิทยาศาสตร์ให้แนบเอกสารหรือหลักฐานที่แสดงว่าได้รับการอนุญาตตามกฎหมายว่าด้วยสัตว์เพื่องานทางวิทยาศาสตร์ (๖) กรณีเพื่อประโยชน์ในทางการแพทย์ วิทยาศาสตร์ หรืออุตสาหกรรม ให้ยื่นแผนการใช้ประโยชน์ ปริมาณการใช้
sectionNo: 11
content: และมาตรการการป้องกันการรั่วไหลและการนำไปใช้ในทางที่ผิด
sectionNo: 12
content: ข้อ ๑๒ ผู้ขออนุญาตจำหน่ายยาเสพติดให้โทษในประเภท ๔ ตามข้อ ๘ วรรคสอง ต้องยื่นคำขอรับใบอนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขที่ใบอนุญาตผลิต นำเข้า หรือมีไว้ในครอบครองยาเสพติดให้โทษในประเภท ๔ (๒) ชื่อและจำนวนหรือปริมาณของยาเสพติดให้โทษในประเภท ๔ ที่จะจำหน่าย (๓)
sectionNo: 12
content: รายละเอียดของผู้รับมอบยาเสพติดให้โทษในประเภท ๔ ซึ่งเป็นผู้รับอนุญาตหรืออยู่ระหว่างการขออนุญาตผลิต นำเข้า ส่งออก หรือมีไว้ในครอบครองยาเสพติดให้โทษในประเภท ๔
sectionNo: 13
content: ข้อ ๑๓ ผู้ขออนุญาตนำเข้า ส่งออก หรือมีไว้ในครอบครองยาเสพติดให้โทษในประเภท ๔ ตามข้อ ๙ ต้องยื่นคำขอรับใบอนุญาต พร้อมด้วยข้อมูล เอกสาร หรือหลักฐาน ตามข้อ ๑๑ (๑) (๒) (๓) และ (๔)
sectionNo: 14
content: ข้อ ๑๔ เมื่อได้รับคำขอรับใบอนุญาต ให้ผู้อนุญาตตรวจสอบคำขอรับใบอนุญาต รวมทั้งข้อมูล เอกสาร และหลักฐานว่าถูกต้องและครบถ้วนหรือไม่ หากไม่ถูกต้องหรือขาดข้อมูล เอกสาร หรือหลักฐานใด ให้แจ้งผู้ขออนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น
sectionNo: 14
content: ให้แจ้งให้ผู้ขออนุญาตแก้ไขเพิ่มเติมคำขอรับใบอนุญาต หรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้ และแจ้งให้ผู้ขออนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสาร
sectionNo: 14
content: หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนด ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้ผู้อนุญาตและผู้ขออนุญาตลงนามไว้ในบันทึกนั้นด้วย ในกรณีที่ผู้ขออนุญาตยื่นคำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วนแล้ว
sectionNo: 14
content: ให้ผู้อนุญาตออกหลักฐานการรับคำขอให้แก่ผู้ขออนุญาต และแจ้งให้ผู้ขออนุญาตชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ ภายในระยะเวลาที่กำหนด ในกรณีที่ผู้ขออนุญาตไม่แก้ไขเพิ่มเติมคำขอรับใบอนุญาต หรือไม่ส่งข้อมูล เอกสาร หรือหลักฐานให้ถูกต้องและครบถ้วน
sectionNo: 14
content: หรือไม่ชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ ภายในระยะเวลาที่กำหนด ให้ถือว่าผู้ขออนุญาตไม่ประสงค์จะดำเนินการต่อไป และให้ผู้อนุญาตจำหน่ายเรื่องออกจากสารบบ
sectionNo: 15
content: ข้อ ๑๕ ในกรณีที่เป็นการขออนุญาตตามข้อ ๑๑ หรือข้อ ๑๒ เมื่อคำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วน และผู้ขออนุญาตชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ แล้ว
sectionNo: 15
content: ให้เจ้าหน้าที่พิจารณาคำขอรับใบอนุญาตและเสนอความเห็นต่อคณะกรรมการภายในหนึ่งร้อยยี่สิบวันนับแต่วันที่ได้รับชำระค่าธรรมเนียมดังกล่าวครบถ้วน และให้คณะกรรมการพิจารณาคำขอรับใบอนุญาตและจัดทำข้อเสนอแนะต่อรัฐมนตรีให้แล้วเสร็จภายในสี่สิบห้าวันนับแต่วันที่ได้รับเรื่องจากเจ้าหน้าที่
sectionNo: 15
content: ให้รัฐมนตรีพิจารณาคำขอรับใบอนุญาตและข้อเสนอแนะให้แล้วเสร็จภายในสี่สิบห้าวันนับแต่วันที่ได้รับเรื่องจากคณะกรรมการ ในกรณีที่รัฐมนตรีมีคำสั่งอนุญาต ให้แจ้งให้ผู้ขออนุญาตทราบภายในเจ็ดวันนับแต่วันที่มีคำสั่งอนุญาต และเมื่อผู้ขออนุญาตชำระค่าธรรมเนียมใบอนุญาตแล้ว ให้รัฐมนตรีออกใบอนุญาตให้ผู้ขออนุญาต
sectionNo: 15
content: ในกรณีที่รัฐมนตรีมีคำสั่งไม่อนุญาต ให้มีหนังสือแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งไม่อนุญาต พร้อมทั้งเหตุผลและวิธีการและระยะเวลายื่นฟ้องต่อศาลปกครองไว้ในหนังสือนั้นด้วย
sectionNo: 16
content: ข้อ ๑๖ ในกรณีที่เป็นการขออนุญาตตามข้อ ๑๓ เมื่อคำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วน และผู้ขออนุญาตชำระค่าธรรมเนียมเพื่อเป็นค่าใช้จ่ายหรือค่าตอบแทนตามมาตรา ๒๐ แล้ว
sectionNo: 16
content: ให้ผู้อนุญาตพิจารณาคำขอรับใบอนุญาตให้แล้วเสร็จภายในสี่สิบห้าวันนับแต่วันที่ได้รับชำระค่าธรรมเนียมดังกล่าวครบถ้วน ในกรณีที่ผู้อนุญาตมีคำสั่งอนุญาต ให้แจ้งให้ผู้ขออนุญาตทราบภายในเจ็ดวันนับแต่วันที่มีคำสั่งอนุญาต และเมื่อผู้ขออนุญาตชำระค่าธรรมเนียมใบอนุญาตแล้ว ให้ผู้อนุญาตออกใบอนุญาตให้ผู้ขออนุญาต
sectionNo: 16
content: ในกรณีที่ผู้อนุญาตมีคำสั่งไม่อนุญาต ให้มีหนังสือแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งไม่อนุญาต พร้อมด้วยเหตุผลและสิทธิอุทธรณ์
sectionNo: 3
content: หมวด ๓ การออกใบแทนใบอนุญาต การแก้ไขรายการในใบอนุญาต และการต่ออายุใบอนุญาต
sectionNo: 17
content: ข้อ ๑๗ ในกรณีที่ใบอนุญาตผลิต นำเข้า ส่งออก จำหน่าย หรือมีไว้ในครอบครอง ยาเสพติดให้โทษในประเภท ๔ สูญหาย ถูกทำลาย หรือเสียหายในสาระสำคัญ ให้ผู้รับอนุญาตยื่นคำขอรับใบแทนใบอนุญาตตามแบบคำขอรับใบแทนใบอนุญาต ให้นำความในข้อ ๑๔ ข้อ ๑๕ และข้อ ๑๖
sectionNo: 17
content: มาใช้บังคับแก่การพิจารณาคำขอรับใบแทนใบอนุญาตและการอนุญาตให้ออกใบแทนใบอนุญาตด้วยโดยอนุโลม
sectionNo: 18
content: ข้อ ๑๘ ผู้รับอนุญาตผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๔ ซึ่งประสงค์จะแก้ไขรายการในใบอนุญาต ให้ยื่นคำขอแก้ไขรายการในใบอนุญาตภายในสามสิบวันนับแต่วันที่มีการเปลี่ยนแปลงข้อมูลนั้น พร้อมด้วยข้อมูล เอกสาร หรือหลักฐานตามที่ระบุไว้ในแบบคำขอแก้ไขรายการในใบอนุญาต
sectionNo: 18
content: การแก้ไขรายการในใบอนุญาตตามวรรคหนึ่ง ไม่รวมถึงการเปลี่ยนผู้รับอนุญาตหรือสถานที่ตามที่ได้รับอนุญาต การอนุญาตให้แก้ไขรายการในใบอนุญาต ให้กระทำโดยวิธีสลักหลังใบอนุญาตหรือออกใบอนุญาตให้ใหม่ ให้นำความในข้อ ๑๔ ข้อ ๑๕ และข้อ ๑๖
sectionNo: 18
content: มาใช้บังคับแก่การพิจารณาคำขอแก้ไขรายการในใบอนุญาตและการอนุญาตให้แก้ไขรายการในใบอนุญาตด้วยโดยอนุโลม
sectionNo: 19
content: ข้อ ๑๙ ใบอนุญาตนำเข้า ส่งออก หรือมีไว้ในครอบครองยาเสพติดให้โทษในประเภท ๔ ตามข้อ ๖ (๓) ให้ใช้ได้จนถึงวันที่ ๓๑ ธันวาคมของปีที่สามนับจากปีที่ออกใบอนุญาต หากผู้รับอนุญาตประสงค์จะขอต่ออายุใบอนุญาต ให้ยื่นคำขอก่อนใบอนุญาตสิ้นอายุ พร้อมด้วยข้อมูล เอกสาร หรือหลักฐานตามที่ระบุไว้ในแบบคำขอต่ออายุใบอนุญาต
sectionNo: 19
content: เมื่อได้ยื่นคำขอแล้วจะประกอบกิจการต่อไปก็ได้จนกว่าผู้อนุญาตจะสั่งไม่อนุญาตให้ต่ออายุใบอนุญาตนั้น การอนุญาตให้ต่ออายุใบอนุญาต ผู้อนุญาตจะแสดงไว้ในรายการต่ออายุในใบอนุญาตเดิมหรือจะออกใบอนุญาตให้ใหม่ก็ได้ ให้นำความในข้อ ๑๔ และข้อ ๑๖
sectionNo: 19
content: มาใช้บังคับแก่การพิจารณาคำขอต่ออายุใบอนุญาตและการอนุญาตให้ต่ออายุใบอนุญาตด้วยโดยอนุโลม
sectionNo: 4
content: หมวด ๔ การนำเข้าหรือส่งออกในแต่ละครั้ง
sectionNo: 20
content: ข้อ ๒๐ ผู้รับอนุญาตนำเข้าหรือส่งออกยาเสพติดให้โทษในประเภท ๔ ที่จะนำเข้าหรือส่งออกยาเสพติดให้โทษในประเภท ๔ ในแต่ละครั้ง ต้องได้รับใบอนุญาตเฉพาะคราวทุกครั้งที่นำเข้าหรือส่งออก
sectionNo: 21
content: ข้อ ๒๑ การขออนุญาตนำเข้าหรือส่งออกยาเสพติดให้โทษในประเภท ๔ ในแต่ละครั้ง ให้ผู้รับอนุญาตนำเข้าหรือส่งออกยาเสพติดให้โทษในประเภท ๔ ยื่นคำขอรับใบอนุญาตต่อผู้อนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) กรณีการขออนุญาตนำเข้าในแต่ละครั้ง ให้ระบุชื่อ ชนิด จำนวนหรือปริมาณ
sectionNo: 21
content: และรายละเอียดเกี่ยวกับยาเสพติดให้โทษในประเภท ๔ รวมทั้งชื่อและที่ตั้งของสถานที่ทำการของผู้ผลิตหรือผู้ส่งยาเสพติดให้โทษนั้นเข้ามาในราชอาณาจักร และวิธีการในการนำยาเสพติดให้โทษนั้นเข้ามาในราชอาณาจักร (๒) กรณีการขออนุญาตส่งออกในแต่ละครั้ง
sectionNo: 21
content: ให้ยื่นใบอนุญาตนำเข้าหรือใบอนุญาตนำเข้าเฉพาะคราวของประเทศผู้รับด้วย
sectionNo: 22
content: ข้อ ๒๒ ในกรณีที่คำขอรับใบอนุญาตนำเข้าหรือส่งออกเฉพาะคราว รวมทั้งข้อมูล เอกสาร และหลักฐานถูกต้องและครบถ้วน ให้ผู้อนุญาตพิจารณาและออกใบอนุญาตนำเข้าหรือส่งออกเฉพาะคราวยาเสพติดให้โทษในประเภท ๔ ให้แก่ผู้ขออนุญาตภายในสามสิบวัน และแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งอนุญาต ให้นำความในข้อ
sectionNo: 22
content: ๑๔ และข้อ ๑๖ มาใช้บังคับแก่การพิจารณาคำขอรับใบอนุญาตนำเข้าหรือส่งออกเฉพาะคราวและการออกใบอนุญาตนำเข้าหรือส่งออกเฉพาะคราวด้วยโดยอนุโลม
sectionNo: 23
content: ข้อ ๒๓ การออกใบอนุญาตตามข้อ ๒๒ ให้มีสำเนาและคู่ฉบับใบอนุญาต รวมทั้งมีหมายเลขกำกับไว้ที่สำเนาและคู่ฉบับใบอนุญาตด้วย
sectionNo: 24
content: ข้อ ๒๔ เมื่อออกใบอนุญาตนำเข้าเฉพาะคราวแล้ว ให้สำนักงาน อย. ดำเนินการ ดังต่อไปนี้ (๑) มอบใบอนุญาตให้แก่ผู้รับอนุญาตเพื่อจัดส่งไปยังเจ้าหน้าที่ผู้มีอำนาจของประเทศที่ส่งออกยาเสพติดให้โทษในประเภท ๔ (๒) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อเก็บไว้เป็นหลักฐาน (๓)
sectionNo: 24
content: มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อนำไปยื่นให้พนักงานเจ้าหน้าที่ ณ ด่านตรวจสอบยาเสพติดให้โทษ เพื่อใช้ในการตรวจสอบ (๔) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อนำไปยื่นให้พนักงานศุลกากรประจำด่านศุลกากรที่นำเข้า เพื่อใช้ในการตรวจสอบ (๕)
sectionNo: 24
content: เก็บคู่ฉบับใบอนุญาตไว้ที่สำนักงาน อย. จำนวนหนึ่งฉบับ เพื่อใช้ในการตรวจสอบ
sectionNo: 25
content: ข้อ ๒๕ เมื่อออกใบอนุญาตส่งออกเฉพาะคราวแล้ว ให้สำนักงาน อย. ดำเนินการ ดังต่อไปนี้ (๑) มอบใบอนุญาตให้แก่ผู้รับอนุญาต เพื่อเก็บไว้เป็นหลักฐาน (๒) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อส่งไปพร้อมยาเสพติดให้โทษในประเภท ๔ ที่ส่งออก (๓) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ
sectionNo: 25
content: เพื่อนำไปยื่นให้พนักงานเจ้าหน้าที่ ณ ด่านตรวจสอบยาเสพติดให้โทษ เพื่อใช้ในการตรวจสอบ (๔) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อนำไปยื่นให้พนักงานศุลกากรประจำด่านศุลกากรที่ส่งออก เพื่อใช้ในการตรวจสอบ (๕) ส่งสำเนาใบอนุญาตไปยังเจ้าหน้าที่ผู้มีอำนาจของประเทศผู้รับยาเสพติดให้โทษในประเภท ๔
sectionNo: 25
content: จำนวนหนึ่งฉบับ เพื่อให้เจ้าหน้าที่ผู้มีอำนาจของประเทศผู้รับได้ทำการตรวจสอบและจัดส่งกลับมายังสำนักงาน อย. (๖) เก็บคู่ฉบับใบอนุญาตไว้ที่สำนักงาน อย. จำนวนหนึ่งฉบับ เพื่อใช้ในการตรวจสอบ
sectionNo: 26
content: ข้อ ๒๖ การนำเข้าหรือส่งออกยาเสพติดให้โทษในประเภท ๔ ในแต่ละครั้ง ผู้รับอนุญาตต้องดำเนินการ ดังต่อไปนี้ (๑) นำยาเสพติดให้โทษในประเภท ๔ ที่นำเข้าหรือส่งออกมาให้พนักงานเจ้าหน้าที่ ณ ด่านตรวจสอบยาเสพติดให้โทษ เพื่อตรวจสอบ (๒) นำเข้าหรือส่งออกยาเสพติดให้โทษในประเภท ๔ ตามชนิดที่ระบุไว้ในใบอนุญาตเฉพาะคราว
sectionNo: 26
content: และไม่เกินจำนวนหรือปริมาณที่ระบุไว้ในใบอนุญาตเฉพาะคราว ในกรณีที่ไม่สามารถส่งออกได้ตามจำนวนหรือปริมาณดังกล่าว ให้แจ้งต่อผู้อนุญาตเพื่อแก้ไขใบอนุญาตให้ถูกต้องตามจำนวนหรือปริมาณที่ส่งออกจริง (๓) ในกรณีที่เป็นการนำเข้า
sectionNo: 26
content: ให้จัดส่งสำเนาใบอนุญาตส่งออกหรือสำเนาหนังสือแสดงการอนุญาตส่งออกของเจ้าหน้าที่ผู้มีอำนาจของประเทศที่ส่งออกมาพร้อมกับยาเสพติดให้โทษในประเภท ๔ หนึ่งฉบับ
sectionNo: 27
content: ข้อ ๒๗ เพื่อประโยชน์ของทางราชการในการป้องกันและปราบปรามการกระทำความผิดเกี่ยวกับยาเสพติดหรือความร่วมมือระหว่างประเทศ ผู้อนุญาตอาจพิจารณายกเว้นการดำเนินการตามข้อ ๒๓ ข้อ ๒๔ ข้อ ๒๕ และข้อ ๒๖ ทั้งหมดหรือแต่บางส่วนก็ได้ แต่ต้องบันทึกเหตุผลในการยกเว้นไว้ให้ชัดเจนด้วย
sectionNo: 5
content: หมวด ๕ การควบคุม
sectionNo: 28
content: ข้อ ๒๘ ผู้รับอนุญาตผลิตยาเสพติดให้โทษในประเภท ๔ มีหน้าที่ ดังต่อไปนี้ (๑) จัดให้มีป้ายแสดงไว้ในที่เปิดเผยและเห็นได้ง่ายจากภายนอกอาคาร ณ สถานที่ผลิต ที่จัดทำด้วยวัสดุถาวร ขนาดไม่น้อยกว่า ๑๐ x ๖๐ เซนติเมตร โดยมีข้อความเป็นอักษรไทยว่า สถานที่ผลิตยาเสพติดให้โทษในประเภท ๔ ขนาดตัวอักษรสูงไม่น้อยกว่า ๓
sectionNo: 28
content: เซนติเมตร (๒) จัดให้มีการวิเคราะห์ยาเสพติดให้โทษในประเภท ๔ ที่ผลิตขึ้นก่อนนำออกจากสถานที่ผลิตทุกครั้ง และมีหลักฐานแสดงรายละเอียดของการวิเคราะห์ซึ่งต้องเก็บรักษาไว้ไม่น้อยกว่าหนึ่งปีหลังจากวันสิ้นอายุหรือวันทดสอบซ้ำ (๓) จัดให้มีฉลากที่ภาชนะหรือหีบห่อบรรจุยาเสพติดให้โทษในประเภท ๔
sectionNo: 28
content: โดยให้อยู่ในตำแหน่งที่เห็นได้ง่ายและชัดเจน และอย่างน้อยต้องมีรายการ ดังต่อไปนี้ (ก) ชื่อยาเสพติดให้โทษในประเภท ๔ หรืออาจใช้ชื่อเป็นอย่างอื่นแต่มีสูตรโครงสร้างทางเคมีอย่างเดียวกัน (ข) ข้อความเป็นอักษรไทยสีแดงว่า “ยาเสพติดให้โทษในประเภท ๔” ที่มีขนาดเห็นได้ชัดเจน
sectionNo: 28
content: เป็นระยะต่อเนื่องกันบนพื้นสีขาวโดยมีเส้นกรอบสีแดง (ค) ปริมาณหรือความเข้มข้นของยาเสพติดให้โทษในประเภท ๔ ที่บรรจุ (ง) วัน เดือน ปี ที่ผลิต และวัน เดือน ปี ที่สิ้นอายุ หรือวันครบกำหนดการทดสอบซ้ำ หากไม่สามารถระบุเป็นวันที่ ให้ระบุเป็นเดือน ปี (จ) เลขที่หรืออักษรแสดงครั้งที่ผลิต
sectionNo: 28
content: หรือเลขที่หรืออักษรแสดงครั้งที่วิเคราะห์ (ฉ) ชื่อผู้ผลิตและที่ตั้งของสถานที่ผลิต (ช) สภาวะการเก็บรักษา (๔) จัดให้มีการเก็บยาเสพติดให้โทษในประเภท ๔ แยกจากยาหรือวัตถุอื่น และเก็บเป็นสัดส่วนในที่เก็บซึ่งมั่นคงแข็งแรงและมีกุญแจใส่ไว้หรือเครื่องป้องกันอย่างอื่นที่มีสภาพเท่าเทียมกัน (๕)
sectionNo: 28
content: ในกรณีที่ยาเสพติดให้โทษในประเภท ๔ ตาม (๔) ถูกโจรกรรม สูญหาย หรือถูกทำลาย ต้องแจ้งเป็นหนังสือให้เลขาธิการ อย. ทราบโดยมิชักช้า (๖) จัดให้มีการทำบัญชีเกี่ยวกับการผลิตยาเสพติดให้โทษในประเภท ๔ ตามที่ได้รับอนุญาต โดยต้องเก็บรักษาบัญชีไว้และพร้อมที่จะแสดงต่อพนักงานเจ้าหน้าที่ได้ทุกเวลาในขณะเปิดดำเนินการ
sectionNo: 28
content: ทั้งนี้ อย่างน้อยภายในสามปีนับแต่วันที่ลงรายการครั้งสุดท้ายในบัญชี (๗) เสนอรายงานเกี่ยวกับการดำเนินการตามที่ได้รับอนุญาตต่อเลขาธิการ อย. เป็นรายเดือน (๘) จัดให้มีการป้องกันตามสมควรเพื่อมิให้ยาเสพติดให้โทษในประเภท ๔ สูญหายหรือมีการนำไปใช้โดยมิชอบ (๙) ผลิตหรือเก็บยาเสพติดให้โทษในประเภท ๔
sectionNo: 28
content: ตามที่ได้รับอนุญาตในสถานที่ที่ระบุไว้ในใบอนุญาตเท่านั้น (๑๐) ปฏิบัติตามมาตรการการควบคุมยาเสพติดตามที่คณะกรรมการกำหนดโดยประกาศในราชกิจจานุเบกษา
sectionNo: 29
content: ข้อ ๒๙ ผู้รับอนุญาตนำเข้ายาเสพติดให้โทษในประเภท ๔ มีหน้าที่ ดังต่อไปนี้ (๑) จัดให้มีป้ายแสดงไว้ในที่เปิดเผยและเห็นได้ง่ายจากภายนอกอาคาร ณ สถานที่นำเข้าที่จัดทำด้วยวัสดุถาวร ขนาดไม่น้อยกว่า ๑๐ x ๖๐ เซนติเมตร โดยมีข้อความเป็นอักษรไทยว่า สถานที่นำเข้ายาเสพติดให้โทษในประเภท ๔ ขนาดตัวอักษรสูงไม่น้อยกว่า
sectionNo: 29
content: ๓ เซนติเมตร (๒) จัดให้มีใบรับรองของผู้ผลิตซึ่งแสดงรายละเอียดผลการวิเคราะห์ยาเสพติดให้โทษในประเภท ๔ ที่นำเข้า (๓) จัดให้มีฉลากที่ภาชนะหรือหีบห่อบรรจุยาเสพติดให้โทษในประเภท ๔ โดยให้อยู่ในตำแหน่งที่เห็นได้ง่ายและชัดเจน และอย่างน้อยต้องมีชื่อยาเสพติดให้โทษในประเภท ๔
sectionNo: 29
content: หรืออาจใช้ชื่อเป็นอย่างอื่นแต่มีสูตรโครงสร้างทางเคมีอย่างเดียวกัน (๔) จัดให้มีการเก็บยาเสพติดให้โทษในประเภท ๔ แยกจากยาหรือวัตถุอื่น และเก็บเป็นสัดส่วนในที่เก็บซึ่งมั่นคงแข็งแรงและมีกุญแจใส่ไว้หรือเครื่องป้องกันอย่างอื่นที่มีสภาพเท่าเทียมกัน (๕) ในกรณีที่ยาเสพติดให้โทษในประเภท ๔ ตาม (๔) ถูกโจรกรรม
sectionNo: 29
content: สูญหาย หรือถูกทำลาย ต้องแจ้งเป็นหนังสือให้เลขาธิการ อย. ทราบโดยมิชักช้า (๖) จัดให้มีการทำบัญชีเกี่ยวกับการนำเข้ายาเสพติดให้โทษในประเภท ๔ ตามที่ได้รับอนุญาต โดยต้องเก็บรักษาบัญชีไว้และพร้อมที่จะแสดงต่อพนักงานเจ้าหน้าที่ได้ทุกเวลาในขณะเปิดดำเนินการ ทั้งนี้
sectionNo: 29
content: อย่างน้อยภายในสามปีนับแต่วันที่ลงรายการครั้งสุดท้ายในบัญชี (๗) เสนอรายงานเกี่ยวกับการดำเนินการตามที่ได้รับอนุญาตต่อเลขาธิการ อย. เป็นรายเดือน (๘) จัดให้มีการป้องกันตามสมควรเพื่อมิให้ยาเสพติดให้โทษในประเภท ๔ สูญหายหรือมีการนำไปใช้โดยมิชอบ (๙) เก็บยาเสพติดให้โทษในประเภท ๔ ที่นำเข้า
sectionNo: 29
content: ตามที่ได้รับอนุญาตในสถานที่ที่ระบุไว้ในใบอนุญาตเท่านั้น (๑๐) นำเข้ายาเสพติดให้โทษในประเภท ๔ ไม่เกินปริมาณที่ได้รับอนุญาต (๑๑) นำเข้ายาเสพติดให้โทษในประเภท ๔ ตามที่ได้รับอนุญาตเพื่อใช้ประโยชน์ในกิจการของตนเท่านั้น (๑๒) ปฏิบัติตามมาตรการการควบคุมยาเสพติดตามที่คณะกรรมการกำหนดโดยประกาศในราชกิจจานุเบกษา
sectionNo: 30
content: ข้อ ๓๐ ผู้รับอนุญาตส่งออกยาเสพติดให้โทษในประเภท ๔ มีหน้าที่ ดังต่อไปนี้ (๑) จัดให้มีป้ายแสดงไว้ในที่เปิดเผยและเห็นได้ง่ายจากภายนอกอาคาร ณ สถานที่ส่งออก ที่จัดทำด้วยวัสดุถาวร ขนาดไม่น้อยกว่า ๑๐ x ๖๐ เซนติเมตร โดยมีข้อความเป็นอักษรไทยว่า สถานที่ส่งออกยาเสพติดให้โทษในประเภท ๔
sectionNo: 30
content: ขนาดตัวอักษรสูงไม่น้อยกว่า ๓ เซนติเมตร (๒) จัดให้มีใบรับรองของผู้ผลิตซึ่งแสดงรายละเอียดผลการวิเคราะห์ยาเสพติดให้โทษในประเภท ๔ ที่ส่งออก (๓) ดูแลให้มีฉลากยาเสพติดให้โทษในประเภท ๔ ซึ่งมีข้อมูลครบถ้วนตามที่ผู้รับอนุญาตผลิตหรือนำเข้าจัดไว้ (๔) จัดให้มีการเก็บยาเสพติดให้โทษในประเภท ๔
sectionNo: 30
content: แยกจากยาหรือวัตถุอื่น และเก็บเป็นสัดส่วนในที่เก็บซึ่งมั่นคงแข็งแรงและมีกุญแจใส่ไว้หรือเครื่องป้องกันอย่างอื่นที่มีสภาพเท่าเทียมกัน (๕) ในกรณีที่ยาเสพติดให้โทษในประเภท ๔ ตาม (๔) ถูกโจรกรรม สูญหาย หรือถูกทำลาย ต้องแจ้งเป็นหนังสือให้เลขาธิการ อย. ทราบโดยมิชักช้า (๖)
sectionNo: 30
content: จัดให้มีการทำบัญชีเกี่ยวกับการส่งออกยาเสพติดให้โทษในประเภท ๔ ตามที่ได้รับอนุญาต โดยต้องเก็บรักษาบัญชีไว้และพร้อมที่จะแสดงต่อพนักงานเจ้าหน้าที่ได้ทุกเวลาในขณะเปิดดำเนินการ ทั้งนี้ อย่างน้อยภายในสามปีนับแต่วันที่ลงรายการครั้งสุดท้ายในบัญชี (๗)
sectionNo: 30
content: เสนอรายงานเกี่ยวกับการดำเนินการตามที่ได้รับอนุญาตต่อเลขาธิการ อย. เป็นรายเดือน (๘) จัดให้มีการป้องกันตามสมควรเพื่อมิให้ยาเสพติดให้โทษในประเภท ๔ สูญหายหรือมีการนำไปใช้โดยมิชอบ (๙) เก็บยาเสพติดให้โทษในประเภท ๔ ที่จะส่งออกตามที่ได้รับอนุญาตในสถานที่ที่ระบุไว้ในใบอนุญาตเท่านั้น (๑๐)
sectionNo: 30
content: ส่งออกยาเสพติดให้โทษในประเภท ๔ ไม่เกินปริมาณที่ได้รับอนุญาต (๑๑) ปฏิบัติตามมาตรการการควบคุมยาเสพติดตามที่คณะกรรมการกำหนดโดยประกาศในราชกิจจานุเบกษา
sectionNo: 31
content: ข้อ ๓๑ ผู้รับอนุญาตจำหน่ายยาเสพติดให้โทษในประเภท ๔ มีหน้าที่รายงานการจำหน่ายตามที่ได้รับอนุญาตต่อเลขาธิการ อย. เมื่อดำเนินการแล้วเสร็จ
sectionNo: 32
content: ข้อ ๓๒ ผู้รับอนุญาตมีไว้ในครอบครองยาเสพติดให้โทษในประเภท ๔ มีหน้าที่ ดังต่อไปนี้ (๑) จัดให้มีป้ายแสดงไว้ในที่เปิดเผยและเห็นได้ง่ายจากภายนอกอาคาร ณ สถานที่ทำการของผู้รับอนุญาต ที่จัดทำด้วยวัสดุถาวร ขนาดไม่น้อยกว่า ๑๐ x ๖๐ เซนติเมตร โดยมีข้อความเป็นอักษรไทยว่า
sectionNo: 32
content: สถานที่มีไว้ในครอบครองยาเสพติดให้โทษในประเภท ๔ ขนาดตัวอักษรสูง ไม่น้อยกว่า ๓ เซนติเมตร (๒) ดูแลให้มีฉลากยาเสพติดให้โทษในประเภท ๔ ซึ่งมีข้อมูลครบถ้วนตามที่ผู้รับอนุญาตผลิตหรือนำเข้าจัดไว้ (๓) จัดให้มีการเก็บยาเสพติดให้โทษในประเภท ๔ แยกจากยาหรือวัตถุอื่น
sectionNo: 32
content: และเก็บเป็นสัดส่วนในที่เก็บซึ่งมั่นคงแข็งแรงและมีกุญแจใส่ไว้หรือเครื่องป้องกันอย่างอื่นที่มีสภาพเท่าเทียมกัน (๔) ในกรณีที่ยาเสพติดให้โทษในประเภท ๔ ตาม (๓) ถูกโจรกรรม สูญหาย หรือถูกทำลาย ต้องแจ้งเป็นหนังสือให้เลขาธิการ อย. ทราบโดยมิชักช้า (๕)
sectionNo: 32
content: จัดให้มีการทำบัญชีเกี่ยวกับการมีไว้ในครอบครองซึ่งยาเสพติดให้โทษในประเภท ๔ ตามที่ได้รับอนุญาต โดยต้องเก็บรักษาบัญชีไว้และพร้อมที่จะแสดงต่อพนักงานเจ้าหน้าที่ได้ทุกเวลาในขณะเปิดดำเนินการ ทั้งนี้ อย่างน้อยภายในสามปีนับแต่วันที่ลงรายการครั้งสุดท้ายในบัญชี (๖)
sectionNo: 32
content: เสนอรายงานเกี่ยวกับการดำเนินการตามที่ได้รับอนุญาตต่อเลขาธิการ อย. เป็นรายเดือน (๗) จัดให้มีการป้องกันตามสมควรเพื่อมิให้ยาเสพติดให้โทษในประเภท ๔ สูญหายหรือมีการนำไปใช้โดยมิชอบ (๘) เก็บยาเสพติดให้โทษในประเภท ๔ ตามที่ได้รับอนุญาตในสถานที่ที่ระบุไว้ในใบอนุญาตเท่านั้น (๙)
sectionNo: 32
content: ปฏิบัติตามมาตรการการควบคุมยาเสพติดตามที่คณะกรรมการกำหนดโดยประกาศในราชกิจจานุเบกษา
sectionNo: 33
content: ข้อ ๓๓ การจัดทำบัญชีและการจัดทำรายงานตามข้อ ๒๘ ข้อ ๒๙ ข้อ ๓๐ ข้อ ๓๑ และข้อ ๓๒ ให้มีรายละเอียดและเป็นไปตามแบบที่เลขาธิการ อย. กำหนด โดยประกาศในราชกิจจานุเบกษา
sectionNo: 6
content: หมวด ๖ ค่าธรรมเนียม
sectionNo: 34
content: ข้อ ๓๔ ให้เรียกเก็บค่าธรรมเนียม ดังต่อไปนี้ (๑) ใบอนุญาตผลิตยาเสพติดให้โทษฉบับละ๖,๐๐๐ บาท ในประเภท ๔ (๒) ใบอนุญาตนำเข้ายาเสพติดให้โทษฉบับละ๖,๐๐๐ บาท ในประเภท ๔ (๓) ใบอนุญาตส่งออกยาเสพติดให้โทษฉบับละ๑,๐๐๐ บาท ในประเภท ๔ (๔) ใบอนุญาตมีไว้ในครอบครองฉบับละ ๕๐๐ บาท ยาเสพติดให้โทษในประเภท ๔ (๕)
sectionNo: 34
content: ใบอนุญาตนำเข้าหรือส่งออกฉบับละ ๕๐๐ บาท เฉพาะคราวยาเสพติดให้โทษ ในประเภท ๔ (๖) การต่ออายุใบอนุญาตเท่ากับกึ่งหนึ่ง ตามมาตรา ๓๕ วรรคสามของค่าธรรมเนียม สำหรับใบอนุญาตนั้น
sectionNo: 35
content: ข้อ ๓๕ ให้ยกเว้นค่าธรรมเนียมตามข้อ ๓๔ แก่สภากาชาดไทยและหน่วยงานของรัฐที่เป็นนิติบุคคล เว้นแต่รัฐวิสาหกิจ
content: บทเฉพาะกาล
sectionNo: 36
content: ข้อ ๓๖ ใบอนุญาตผลิต จำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔ ที่ออกตามกฎกระทรวงการขออนุญาตและการอนุญาตผลิต จำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔ หรือในประเภท ๕ พ.ศ. ๒๕๕๙
sectionNo: 36
content: ตั้งแต่วันที่ประมวลกฎหมายยาเสพติดใช้บังคับจนถึงวันก่อนวันที่กฎกระทรวงนี้ใช้บังคับ ให้คงใช้ได้ต่อไปจนถึงวันที่ ๓๑ ธันวาคมของปีที่กฎกระทรวงนี้มีผลใช้บังคับ
content: ให้ไว้ ณ วันที่ ๓ กันยายน พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๔ วรรคสาม มาตรา ๓๕ วรรคสาม มาตรา ๓๖ และมาตรา ๓๗ วรรคหนึ่ง แห่งประมวลกฎหมายยาเสพติด บัญญัติให้การอนุญาต ผลิต นำเข้า ส่งออก จำหน่าย หรือมีไว้ในครอบครองยาเสพติดให้โทษในประเภท ๔ คุณสมบัติของผู้ขออนุญาต การออกใบอนุญาต การออกใบแทนใบอนุญาต
content: การต่ออายุใบอนุญาต การแก้ไขรายการในใบอนุญาต การนำเข้าหรือส่งออกในแต่ละครั้ง และการควบคุมกำกับดูแล ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง และมาตรา ๑๘ วรรคหนึ่ง บัญญัติให้กำหนดอัตราค่าธรรมเนียมไม่เกินอัตราตามบัญชีท้ายประมวลกฎหมายนี้หรือยกเว้นค่าธรรมเนียมในกฎกระทรวง
content: จึงจำเป็นต้องออกกฎกระทรวงนี้